|  |  |
| --- | --- |
| **Tantárgy neve: Ismerkedés a gyógypedagógiai intézményekkel gyakorlat NBP\_GP111G2** | **Kreditértéke: 2** |
| A tantárgy **besorolása**: **kötelező** |
| **A tantárgy elméleti vagy gyakorlati jellegének mértéke, „képzési karaktere”** **100% gyakorlat** |
| A **tanóra típusa**: **gyakorlat** és **óraszáma**: **30 óra** az adott **félévben**.Az adott ismeret átadásában alkalmazandó **további** **módok, jellemzők**: A gyógypedagógiai intézmények gyakorlati munkájának megismerése közvetlen tapasztalatszerzéssel (hospitálás, megfigyelés technikáival), közvetve videó felvételek, interjúk, dokumentumok feldolgozásával. |
| A **számonkérés** módja: **gyakorlati jegy**Az ismeretellenőrzésben alkalmazandó **további módok:** Aktív részvétel a kontaktórákon, a közvetett és a közvetlen tapasztalatszerzési lehetőségekben. A hospitálások során készített jegyzőkönyvek alapján egy-egy intézmény/intézménytípus bemutatásának bekérése. |
| A tantárgy **tantervi helye**: **1. félév** |
| Előtanulmányi feltételek:*-*  |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| **A tantárgy célja:** A tárgy célja a hallgatókkal megismertetni a gyógypedagógiai intézmények működésének gyakorlatát, valamint szerepét a kliensutak szempontjából sajátélményű tapasztalat szerzésén keresztül. A hallgatók a tárgy keretében ismereteket szereznek az ellátottak köréről, az ellátás személyi, tárgyi feltételeiről, az ellátásban résztvevő társszakmák team munkában történő együttműködéséről, az intézményes nevelési színterén felmerülő gyakorlati kérdésekről különböző életkorú és ellátást igénylő személyek esetén.**A tantárgy tartalma:*** A gyógypedagógiai ellátás rendszere, intézményei és törvényi szabályozása
* A korai fejlesztés, korai intervenció és intézményrendszere
* A fejlesztő nevelés
* A pedagógiai szakszolgálatok működése és ellátási rendszere
* Az integrált nevelés
* A gyógypedagógiai intézmények az eltérő életkorokban
* Sérülésspecifikus intézményválasztás
* Az egységes gyógypedagógiai módszertani központ működése
* A fogyatékos személyek a gyermekvédelmi rendszerben
* A fogyatékos személyek a szociális ellátórendszerben
* Hospitálások a gyógypedagógiai intézményekben (EGYMI)
 |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| **Kötelező irodalom*** Gordosné Szabó Anna (2007): Bevezető általános gyógypedagógiai ismeretek. Nemzeti Tankönyvkiadó, Budapest ISBN 963-19-5351-3
* Illyés Sándor (szerk.) (2000): Gyógypedagógiai alapismeretek. Eötvös Loránd Tudományegyetem Bárczi Gusztáv Gyógypedagógiai Főiskolai Kar, Budapest ISBN: 9-637-1552-87
* Kereki Judit (szerk.) (2015): Kliensút kalauz. Educatio Társadalmi Szolgáltató Nonprofit Kft. Budapest. ISBN 978-963-9795-73-0
* Székelyné Kováts Eszter, Szabó Gabriella (szerk.) (2009): Fogyatékos személyek szociális segítése. Tudástár Tanulói tananyag. Fogyatékos Személyek Esélyegyenlőségéért Közalapítvány. Budapest. ISBN: 978-615-5043-08-6 <https://fszk.hu/wp-content/uploads/2017/08/Fogyatekos-szemelyek-szocialis-ellatasa.pdf>

**Ajánlott irodalom*** Bernolák Béláné (szerk.) (2001): Együtt a többiekkel – egy-másért. Előadásgyűjtemény a mozgáskorlátozott gyermekek integrált neveléséről. Budapest. FÉBÉ
* Kőpatakiné Mészáros Mária (é.n.): Új szakmai igények, új működési forma. Az egységes gyógypedagógiai módszertani intézmények. Országos Oktatási Integrációs Hálózat Utolsó Padból Program <http://www.nefmi.gov.hu/letolt/esely/utolso_padbol/KMM_egymi.pdf>
* Rácz Zsuzsanna (szerk) (2011): Akadály nélkül, Modellprogram az autizmussal élő gyermekek óvodai integrációjának elősegítéséhez Educatio Társadalmi Szolgáltató Nonprofit Kft., Bp. <http://www.educatio.hu/bin/content/tamop311/download/tamop_311/kiadvanyok/SNI/modellprogram.pdf>
 |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| 1. **tudása**
* Ismeri a fogyatékossággal élő személyek, csoportok és környezetük megismerésére alkalmas felmérés, diagnosztika területeit, formális és informális eljárásait, és a diagnosztikán alapuló gyógypedagógiai tervezés különböző szintjeit, ezek összefüggéseit és szervezeti beágyazottságát.
* Alapvető ismeretei vannak a fogyatékos személyek fejlődési sajátosságainak és tanulási folyamatainak törvényszerűségeiről, jellemzőiről. Tisztában van a fogyatékos személyek (gyógy)pedagógiájának nevelési/oktatási/fejlesztési/rehabilitációs céljaival, tartalmaival, a folyamatok összefüggéseivel.
* Tisztában van a fogyatékos emberekkel foglalkozó intézményrendszer és szolgáltatások működési elveivel és gyakorlatával, a szolgáltatásokkal kapcsolatos jogszabályi, finanszírozási háttérrel, ismeri továbbá a fogyatékos emberekkel kapcsolatos nemzetközi irányelveket és az alapvető emberi jogokat.
1. **képességei**
* Saját szakterületén belül képes értelmezni a fogyatékosságokkal kapcsolatos orvosi diagnózisokat, vizsgálati eredményeket.
* Képes a szakmai képzéssel és különösen a saját szakterületével/szakterületeivel kapcsolatos gondolatok, érzések és tények szóban és írásban történő megértésére, kifejezésére és értelmezésére különböző társadalmi, gazdasági és kulturális kontextusokban.
* Képes a fogyatékosságügyi szakmapolitikai dokumentumok értelmezésére, az ellátórendszer finanszírozásának átlátására, adott esetben pályázatok írására, valamint a fogyatékos személyek és a szakma érdekeinek képviseletére az intézményrendszerek és szolgáltatások területén.
1. **attitűdje**
* Nyitott innovatív gyógypedagógiai elképzelések és megoldások megismerésére, törekszik a bizonyítékalapú módszerek alkalmazására.
* Törekszik az ön- és társismeret, önelfogadás, önreflektivitás fejlesztésére.
* Szakmai, nyelvi készségeit az élethosszig tartó tanulás jegyében karban tartja és fejleszti.
* Elkötelezett a fogyatékos személyek fejlődését segítő, pozitívumokra fókuszáló, tanulást, fejlődést támogató értékelés mellett.
* A fogyatékos emberekkel kapcsolatos társadalmi és történeti folyamatokat, megközelítéseket összefüggéseiben látja, ezeken keresztül reflektál a jelen problémáira, ezekről megalapozott szakmai véleményt formál, és kulturált vitát folytat.
* Az emberi jogi megközelítésből kiindulva tiszteletben tartja és képviseli a fogyatékos emberek és hozzátartozóik jogait és érdekeit.
* A “Semmit rólunk nélkülünk” elv értelmében támogatja és elősegíti a fogyatékos emberek minél aktívabb részvételét, és önrendelkezésük megvalósulását az őket érintő folyamatokban.
1. **autonómiája és felelőssége**
* Felelősséget érez saját gyógypedagógusi öndefiníciójának folyamatos alakításáért, és azért a szűkebb és tágabb közösségért, ahol tevékenységét kifejti.
* Tudatosan képviseli a gyógypedagógia és határtudományai/társtudományai módszertani kultúráját.
 |
| **Tantárgy felelőse: Nagyné dr. Klujber Márta PhD. egyetemi adjunktus** |
| **Tantárgy oktatásába bevont oktató: Hegyi Lili gyógypedagógus, mesteroktató** |